Love Me Hate Me: Kissin' Dynamite: Amazon.de: MP3-Downloads
Gr��eres Bild Love Me Hate Me
Aus dem Album Addicted To Metal
EUR 7,99 Steel of Swabia
EUR 9,89 (r)Evolution
Dauer: 3:43 MinutenGenres: Rock ASIN: B003BC7QB0
Amazon Bestseller-Rang: Nr. 144.311 in Songs (Siehe Top 100 in Songs) Geskiet toe pa stop om iets te koop | Plaasmoorde
Geskiet toe pa stop om iets te koop
Posted on Junie 17, 2010Junie 18, 2010 by rudiprinsloo	Me. Madeleine Kleinhaus vertel hoe sy eergisteroggend geskiet is.Foto: Craig Nieuwenhuizen
2010-06-10 23:48Hilda Fourie
’n Gholfafrigter van Centurion is eergisteraand op ’n kort afstand deur ’n bakkievenster geskiet kort voordat twee mans haar pa van duisende rande beroof het.
Dié voorval het net ’n paar honderd meter van die Leriba Lodge, waar die Italiaanse sokkerspan tuisgaan, gebeur.
Me. Madeleine Kleinhaus (21), wat in die arm en been getref is, is gister uit die Unitas-hospitaal in Centurion ontslaan.
Haar pa, mnr. Stefan Kleinhaus, het gesê hy gaan sy dogter “uit dié Sodom en Gomorra” vat en saam met hom terug Pongola toe neem.
“Daar by ons is dit (’n skietery tydens ’n rooftog) ongehoord. Hier skiet hulle die mense soos vlieë dood,” het mnr. Kleinhaus gesê.
Hy en sy vrou, Santa, het Maandagaand in Centurion aangekom om onderdele te kom koop. Hulle het eergisteroggend omstreeks 11:00 saam met hul dogter by die Eerste Nasionale Bank in Centurion gaan geld trek. Op pad terug na haar huis in Lyttelton het hulle naby die laagwaterbrug digby die Leriba Lodge langs die pad stilgehou by ’n man wat tafels verkoop.
Mnr. Kleinhaus het uit sy voertuig geklim, terwyl Madeleine en haar ma bly sit het.
“Twee mans het van voor af na die bakkie aangestap gekom,” het Madeleine gesê. Haar pa het aan die agterkant van die bakkie gestaan.
“Toe ek hulle sien, het ek aan my ma gesê hier is nou moeilikheid.” Madeleine en haar ma het die bakkie se deure gesluit. Een van die mans het aan die bestuurderskant se deur geruk. Mnr. Kleinhaus het dit gesien en nader geloop. Terwyl een van die mans ’n vuurwapen op hom gerig het, het die ander een na Madeleine se kant geloop.
“Toe ek die vuurwapen (wat die man op haar gerig het) sien, het ek afgebuk. Ek het weer opgekom. Dis toe wat hy my deur die venster skiet.
“Hulle het na my ma toe gegaan en gevra: ‘Where is the bag, where is the bag?’ Hulle het presies geweet wat hulle kom haal het. Ek het gevoel hoe ek warm word en toe vir my pa-hulle gesê ek is geskiet en dat hulle my moet help, want ek gaan doodgaan.”
Mnr. Kleinhaus het ’n verbygaande motoris voorgekeer wat Madeleine en mev. Kleinhaus na die Unitas-hospitaal geneem het.
“Ons het niks verkeerds gedoen nie. Ons het openlik gery en langs die pad stilgehou om iets te koop, toe word ek geskiet,” het Madeleine gesê.
“Ná die voorval het ek net agtergekom ’n mens se lewe is nie in jou eie hande nie.”
Me. Aveline Hardaker, polisiewoordvoerder, het die voorval bevestig.
Previous PostCops storm wrong houseNext PostRowers val gesin in ‘teikenhuis’ 2 keer in 6 weke aan	Lewer kommentaar Kanselleer die reaksie	Tik jou kommentaar hier...